ai4bharat/Pralekha huggingface dataset:
ധനകാര്യ മന്ത്രാലയം
LIC ഏജന്റുമാർക്കും ജീവനക്കാർക്കും വേണ്ടിയുള്ള ക്ഷേമ നടപടികൾ ധനമന്ത്രാലയം അംഗീകരിച്ചു
ഗ്രാറ്റുവിറ്റി പരിധിയിലെ വർദ്ധനവ്, പുതുക്കൽ കമ്മീഷനുള്ള അർഹത, LIC ഏജന്റുമാർക്ക് ടേം ഇൻഷുറൻസ് പരിരക്ഷ, ജീവനക്കാർക്ക് കുടുംബ പെൻഷനിലെ ഏകീകൃത നിരക്ക് എന്നിവ ക്ഷേമ നടപടികളിൽ ഉൾപ്പെടുന്നു.
ന്യൂഡൽഹി : സെപ്റ്റംബർ 18, 2023
ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യയിലെ  ഏജന്റുമാർക്കും ജീവനക്കാർക്കും വേണ്ടിയുള്ള ക്ഷേമ നടപടികൾക്ക് ധനമന്ത്രാലയം ഇന്ന് അംഗീകാരം നൽകി. 2017ലെ LIC  ചട്ടങ്ങളിലെ ഭേദഗതികൾ, ഗ്രാറ്റുവിറ്റി പരിധി വർദ്ധിപ്പിക്കൽ, കുടുംബ പെൻഷന്റെ ഏകീകൃത നിരക്ക് എന്നിവയുമായി ബന്ധപ്പെട്ടവയാണ് ക്ഷേമ നടപടികൾ.
 ഏജന്റുമാർക്കും ജീവനക്കാർക്കും വേണ്ടി ഇനിപ്പറയുന്ന ക്ഷേമ നടപടികൾ അംഗീകരിച്ചു:
LIC ഏജന്റുമാരുടെ ഗ്രാറ്റുവിറ്റി പരിധി 3 ലക്ഷം രൂപയിൽ നിന്ന് 5 ലക്ഷം രൂപയായി ഉയർത്തും. ഇത് LIC ഏജന്റുമാരുടെ പ്രവർത്തനത്തിലും ആനുകൂല്യങ്ങളിലും ഗണ്യമായ പുരോഗതി സാധ്യമാക്കും.
പുനർനിയമിതരായ ഏജന്റുമാർക്കും പുതുക്കൽ കമ്മീഷന് അർഹതയുണ്ടായിരിക്കും. അതുവഴി അവരുടെ സാമ്പത്തിക സ്ഥിരത വർദ്ധിക്കുന്നു. നിലവിൽ, പഴയ ഏജൻസിക്ക് കീഴിൽ പൂർത്തിയാക്കിയ ഒരു ഇടപാടിന്റെ പുതുക്കൽ കമ്മീഷന് LIC ഏജന്റുമാർക്ക് അർഹതയില്ല.
ഏജന്റുമാർക്കുള്ള ടേം ഇൻഷുറൻസ് പരിരക്ഷ നിലവിലുള്ള 3,000-10,000 രൂപയിൽ നിന്ന് 25,000-1,50,000 രൂപയായി വിപുലീകരിച്ചു. ടേം ഇൻഷുറൻസിലെ ഈ വർദ്ധന മരണമടഞ്ഞ ഏജന്റുമാരുടെ കുടുംബങ്ങൾക്ക് ഗണ്യമായി പ്രയോജനം ചെയ്യും. അവർക്ക് കൂടുതൽ ക്ഷേമ ആനുകൂല്യങ്ങളും ലഭിക്കും.
LIC ജീവനക്കാരുടെ കുടുംബങ്ങളുടെ ക്ഷേമത്തിനായി @30% ഏകീകൃത നിരക്കിൽ കുടുംബ പെൻഷൻ.
ഇന്ത്യയിൽ LIC യുടെ വളർച്ചയിലും ഇൻഷുറൻസ് വ്യാപനത്തിലും നിർണായക പങ്ക് വഹിക്കുന്ന 13 ലക്ഷത്തിലധികം ഏജന്റുമാർക്കും ഒരു ലക്ഷത്തിലധികം സ്ഥിരം ജീവനക്കാർക്കും ക്ഷേമ നടപടികളുടെ പ്രയോജനം ലഭിക്കും.
പ്രധാനമന്ത്രിയുടെ ഓഫീസ്
പ്രധാനമന്ത്രി ജാര്ഖണ്ഡിലെ ജനങ്ങള്ക്ക്സംസ്ഥാന രൂപീകരണ ദിനത്തില്ആശംസകള് നേര്ന്നു
പ്രധാനമന്ത്രി ശ്രീ. നരേന്ദ്ര മോദിജാര്ഖണ്ഡ്സംസ്ഥാന രൂപീകരണ ദിനത്തില്അവിടത്തെ ജനങ്ങള്ക്ക്ആശംസകള് നേര്ന്നു.
'ജാര്ഖണ്ഡ്സംസ്ഥാന രൂപീകരണ ദിനത്തില് ജനങ്ങള്ക്ക്ആശംസകള്. ധീരതയുടെയും, അനുകമ്പയുടെയും പര്യായമാണ്ജാര്ഖണ്ഡ്. ഈ സംസ്ഥാനത്തെ ജനങ്ങള് പ്രകൃതിയോട്സമരസപ്പെട്ടാണ്എക്കാലവുംജീവിച്ചു് പോന്നിട്ടുള്ളത് . തങ്ങളുടെകഠിനാധ്വാനത്തിലൂടെഅവര്വ്യത്യസ്തമേഖലകളില്മികവ് നേടിയിട്ടുണ്ട് .
ജാര്ഖണ്ഡ് പുരോഗതിയുടെ പുതിയഉയരങ്ങള്താണ്ടി, സമൃദ്ധവും സന്തുഷ്ടവുമായസംസ്ഥാനമെന്ന ഭഗവാന് ബിര്സമുണ്ടയുടെസ്വപ്നം യാഥാര്ഥ്യമാക്കട്ടെ', പ്രധാനമന്ത്രി പറഞ്ഞു.
ND
(Visitor Counter : 72
പ്രധാനമന്ത്രിയുടെ ഓഫീസ്
ഫോനി ചുഴലിക്കാറ്റ് : മുന്നൊരുക്കങ്ങള് വിലയിരുത്താന് പ്രധാനമന്ത്രിയുടെ അദ്ധ്യക്ഷതയില് ഉന്നതതലയോഗംചേര്ന്നു
ഫോനി ചുഴിലിക്കാറ്റ് നേരിടുന്നതിനുള്ളമുന്നൊരുക്കങ്ങള് വിലയിരുത്താന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ഒരുഉന്നതതലയോഗംഇന്ന് ന്യൂഡല്ഹിയില്ചേര്ന്നു. ക്യാബിനറ്റ്സെക്രട്ടറി, പ്രധാനമന്ത്രിയുടെ പ്രിന്സിപ്പല് സെക്രട്ടറി, പ്രധാനമന്ത്രിയുടെഅഡീഷണല് പ്രിന്സിപ്പല് സെക്രട്ടറി, ആഭ്യന്തരസെക്രട്ടറിഎന്നിവരുംകേന്ദ്ര കാലാവസ്ഥാവകുപ്പ്, കേന്ദ്ര ദുരന്തര നിവാരണസേന, കേന്ദ്ര ദുരന്ത നിവാരണഅതോറിറ്റി, പ്രധാനമന്ത്രിയുടെഓഫീസ്എന്നിവിടങ്ങളില് നിന്നുള്ളമുതിര്ന്ന ഉദ്യോഗസ്ഥരുംയോഗത്തില്സംബന്ധിച്ചു.
ചുഴലിക്കാറ്റ് സഞ്ചരിക്കാന് ഇടയുള്ള പാതയെകുറിച്ചും, ഇപ്പോള് നടന്ന്വരുന്ന സുരക്ഷാമുന്നൊരുക്കങ്ങളെകുറിച്ചുംഉദ്യോഗസ്ഥര് പ്രധാനമന്ത്രിയെ ധരിപ്പിച്ചു.
മതിയായ സാമ്പത്തിക സഹായം, ദേശീയദുരന്ത നിവാരണസേന, സായുധ സേനകള് മുതലായവയുടെവിന്യാസം, കുടിവെള്ളംലഭ്യമാക്കാനുള്ളസംവിധാനം, വൈദ്യുതി, വാര്ത്താവിനിമയ സേവനങ്ങള് പുനസ്ഥാപിക്കുന്നതിനുള്ള ബദല് സംവിധാനങ്ങള് മുതലായവഇതില്ഉള്പ്പെടും.
ഉരുത്തിരിഞ്ഞ്വരുന്ന സാഹചര്യംവിലയിരുത്തിയശേഷം, ചുഴലിക്കാറ്റ് ബാധിക്കാന് ഇടയുള്ളസംസ്ഥാനങ്ങളിലെഉദ്യോഗസ്ഥരുമായിഉറ്റഏകോപനം നിലനിറുത്താനും മുന്കരുതല് നടപടികള്ഉറപ്പാക്കാനും, ആവശ്യാനുസരണംരക്ഷാദുരിതാശ്വാസ പ്രവര്ത്തനങ്ങള്ക്ക് ഫലപ്രദമായനടപടികള്കൈക്കൊള്ളാനും കേന്ദ്ര ഗവണ്മെന്റിന്റെമുതിര്ന്ന ഉദ്യോഗസ്ഥര്ക്ക് പ്രധാനമന്ത്രി നിര്ദ്ദേശം നല്കി.
ND MRD- 262
പ്രധാനമന്ത്രിയുടെ ഓഫീസ്
ഇന്ത്യാ ലക്സംബര്ഗ് വെര്ച്ച്വല് ഉച്ചകോടിയുടെ അവസരത്തില് അംഗീകരിച്ച കരാറുകളുടെ പട്ടിക
1. ഇന്ത്യാ ഇന്റര്നാഷണല് എക്സ്ചേഞ്ചും ലക്സംബര്ഗ് സ്റ്റോക്ക് എക്സ്ചേഞ്ചും തമ്മിലുള്ള ധാരണാപത്രം.
-സാമ്പത്തിക സേവന വ്യവസായം, ബന്ധപ്പെട്ട രാജ്യങ്ങളില് സെക്യൂരിറ്റികളില് ക്രമപ്രകാരമുള്ള വിപണികള്  പരിപാലിക്കല്, ഇ.എസ്.ജി  പ്രാദേശിക വിപണികളില് ഹരിത ധനസഹായം ലഭ്യമാക്കുക എന്നിവയിലെ സഹകരണം.
2. സ്റ്റേറ്റ് ബാങ്ക് ഓഫ് ഇന്ത്യയും ലക്സംബര്ഗ് സ്റ്റോക്ക് എക്സ്ചേഞ്ചും തമ്മിലുള്ള ധാരണാപത്രം
-സാമ്പത്തിക സേവന വ്യവസായം, ബന്ധപെപ്ട്ട രാജ്യങ്ങളില് സെക്യൂരിറ്റികളില് ക്രമപ്രകാരമുള്ള വിപണികള്  പരിപാലിക്കല്, ഇ.എസ്.ജി  പ്രാദേശിക വിപണികളില് ഹരിത ധനസഹായം ലഭ്യമാക്കുക എന്നിവയിലെ സഹകരണം.
3. ഇന്വെസ്റ്റ് ഇന്ത്യയും ലക്സ്ഇന്നോവേഷനും തമ്മിലുള്ള ധാരണാപത്രം
- പ്രോത്സാഹനവും വരുന്നതോ അല്ലെങ്കില് ഇന്ത്യന് ലക്സംബര്ഗിഷ് നിക്ഷേപകര് നിര്ദ്ദേശിക്കുന്നതുമായ ഇങ്ങോട്ടുവരുന്ന നേരിട്ടുള്ള വിദേശനിക്ഷേപവും ഉള്പ്പെടെഇന്ത്യയും ലക്സംബര്ഗ് കമ്പനികളും തമ്മില് ശക്തമായ പരസ്പര വ്യാപാരം വികസിപ്പിക്കുകയും പിന്തുണയ്ക്കുകയും ചെയ്യുക.
ഷിപ്പിങ് മന്ത്രാലയം
ഇന്ത്യയില് നിര്മ്മിച്ച കപ്പലുകള്ക്ക് ചാര്ട്ടറിങ്ങില് മുന്ഗണന നല്കാന് ഷിപ്പിങ് മന്ത്രാലയം
ഇന്ത്യയില് നിര്മ്മിച്ച കപ്പലുകള്ക്ക് മുന്ഗണന നല്കിക്കൊണ്ട് കേന്ദ്ര ഷിപ്പിങ് മന്ത്രാലയം കപ്പലുകളുടെ ചാര്ട്ടറിങ്ങ് മാനദണ്ഡങ്ങള് പരിഷ്കരിച്ചു. ഇന്ത്യയില് നിര്മ്മിച്ച കപ്പലുകള്ക്ക് റൈറ്റ് ഓഫ് ഫസ്റ്റ് റെഫ്യൂസല് നല്കി മേയ്ക്ക് ഇന് ഇന്ത്യ പദ്ധതിക്ക് പ്രോത്സാഹനം നല്കാനാണ് ഷിപ്പിങ് മന്ത്രാലയത്തിന്റ നീക്കം. ഇത് സംബന്ധിച്ച നയം കേന്ദ്ര ഷിപ്പിങ് മന്ത്രി ശ്രീ നിതിന് ഗഡ്കരി നാളെ മുംബൈയില് നടക്കുന്ന റീജണല് മാരിടൈം സേഫ്റ്റി കോണ്ഫറന്സ് ഉദ്ഘാടന സമ്മേളനത്തില് പ്രഖ്യാപിക്കും.
ഇനി മുതല് ഒരു കപ്പല് ചാര്ട്ടര് ചെയ്യുന്നതിന് ടെന്ഡറിങ്ങ് നടപടികള് നടക്കുമ്പോള് ഇന്ത്യയില് നിര്മ്മിച്ച കപ്പല് വാഗ്ദാനം ചെയ്യുന്ന ലേലം വിളിക്കാരന് L1 നിരക്ക് വിലയ്ക്ക് തുല്യമായ പ്രഥമ പരിഗണന നല്കും. പഴയ മാനദണ്ഡം അനുസരിച്ച് 1958ലെ മെര്ച്ചന്റ് ഷിപ്പിംഗ് ആക്ടിലെ നിബന്ധനകള് പ്രകാരം ഇന്ത്യന് ഫ്ളാഗ് കപ്പലുകള്ക്കായിരുന്നു റെറ്റ് ഓഫ് ഫസ്റ്റ് റെഫ്യൂസല് നല്കിയിരുന്നത്.
(Visitor Counter : 90
ആരോഗ്യ, കുടുംബക്ഷേമ മന്ത്രാലയം
വാക്സിൻ സ്വീകരണത്തിലെ വിമുഖത പരിഹരിക്കുന്നത് ലക്ഷ്യമിട്ട് സംസ്ഥാന/കേന്ദ്രഭരണ പ്രദേശങ്ങളുമായി ചേർന്ന് പ്രവർത്തിച്ച് കേന്ദ്ര ആരോഗ്യ കുടുംബക്ഷേമ മന്ത്രാലയം
ന്യൂഡൽഹി, ജൂൺ 11, 2021
(രാജ്യത്തിന്റെ ഗ്രാമീണ മേഖലകളിൽ കൊവിഡ് വാക്സിൻ സ്വീകരിക്കുന്നതിൽ ആളുകൾ വിമുഖത പ്രകടിപ്പിക്കുന്നതായി ആരോഗ്യ പ്രവർത്തകർ അഭിപ്രായപ്പെടുന്നു എന്ന തരത്തിലുള്ള മാധ്യമ റിപ്പോർട്ടുകൾ അടുത്തിടെ പുറത്ത് വന്നിരുന്നു.
പ്രതിരോധകുത്തിവെപ്പ് സ്വീകരിക്കുന്നതിൽ ആളുകൾ വിമുഖത പ്രകടിപ്പിക്കുന്നത് ആഗോളതലത്തിൽതന്നെ കണ്ടുവരുന്ന ഒരു പ്രതിഭാസമാണെന്നും ശാസ്ത്രീയമായി ഈ വിഷയത്തെ പഠിച്ചു കൊണ്ടും സാമൂഹിക തലത്തിൽ നടപടികൾ സ്വീകരിച്ചും മാത്രമേ ഇതിനെ നേരിടാനാവൂ എന്നും തിരിച്ചറിഞ്ഞിട്ടുണ്ട്.
ഇത് മുന്നിൽകണ്ടുകൊണ്ട്, വാക്സിൻ സ്വീകരണത്തിലെ വിമുഖത സംബന്ധിച്ച വിവരങ്ങൾ ഉൾപ്പെടുത്തിക്കൊണ്ടുള്ള ഒരു കോവിഡ്-19 വാക്സിൻ കമ്മ്യൂണിക്കേഷൻ മാർഗ്ഗരേഖ എല്ലാ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പ്രതിരോധ കുത്തിവെപ്പ് യജ്ഞത്തിന്റെ തുടക്കത്തിൽ തന്നെ വിതരണം ചെയ്തിരുന്നു.
സ്റ്റേറ്റ് ഇമ്മ്യൂണൈസേഷൻ/IEC ഉദ്യോഗസ്ഥർക്കുള്ള മാർഗ്ഗനിർദ്ദേശ സെഷനുകളുടെ ഭാഗമായി എല്ലാ സംസ്ഥാനങ്ങളിൽ നിന്നുമുള്ള ദേശീയ ആരോഗ്യ ദൗത്യ മിഷൻ ഡയറക്ടർമാർക്ക് 2021 ജനുവരി 25ന്, ഇത് പങ്കുവെച്ചിരുന്നു. ആവശ്യകത അനുസരിച്ച് എല്ലാ സംസ്ഥാനങ്ങളും കേന്ദ്രഭരണപ്രദേശങ്ങളും ഈ മാർഗ്ഗരേഖ സ്വീകരിച്ചുവരുന്നു.
സംസ്ഥാന തലത്തിൽ ഇവയുടെ മികച്ച സ്വീകരണം ലക്ഷ്യമിട്ടുകൊണ്ട് എല്ലാ അച്ചടി, സാമൂഹിക, ഇലക്ട്രോണിക് മാധ്യമങ്ങൾക്കും ആയി നിരവധി IEC സാമഗ്രികളും, മാതൃകകളും തയ്യാറാക്കി വിതരണം ചെയ്തിട്ടുണ്ട്.
രാജ്യത്തെ വിവിധ മേഖലകളിലെ കൊവിഡ് വാക്സിൻ സ്വീകരണത്തിലെ വിമുഖത പരിഹരിക്കുന്നത് ലക്ഷ്യമിട്ട് ആരോഗ്യ-കുടുംബക്ഷേമ മന്ത്രാലയം സംസ്ഥാന/കേന്ദ്രഭരണപ്രദേശ ഭരണകൂടങ്ങളും ആയി സ്ഥിരം പ്രവർത്തിച്ചുവരുന്നു. കൂടാതെ, കോവിഡ്-19 വാക്സിൻ, കോവിഡ് പ്രതിരോധ നടപടികൾ എന്നിവയുമായി ബന്ധപ്പെട്ട IEC സാമഗ്രികൾ മുഖേന രാജ്യത്തെ ഗിരിവർഗ്ഗ സമൂഹങ്ങൾക്കിടയിൽ അവബോധം സൃഷ്ടിക്കാൻ എല്ലാ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ആരോഗ്യ-കുടുംബക്ഷേമ മന്ത്രാലയം നിർദ്ദേശം നൽകിയിട്ടുണ്ട്. ഇതിന്റെ ഭാഗമായി ഗിരിവർഗ്ഗ കാര്യ മന്ത്രാലയവുമായി ചേർന്ന് ആരോഗ്യ കുടുംബക്ഷേമ മന്ത്രാലയം പ്രവർത്തിച്ചുവരുന്നു.
പ്രധാനമന്ത്രിയുടെ ഓഫീസ്
'8 വർഷത്തെ അഭിലാഷമുള്ള മധ്യ വർഗ്ഗം ' എന്ന വിഷയത്തിൽ പ്രധാനമന്ത്രി ലേഖനങ്ങളും ട്വിറ്റർ ത്രെഡും പങ്കിട്ടു
ഇടത്തരക്കാരുടെ സ്വപ്നങ്ങൾ സാക്ഷാത്കരിക്കുന്നതിനായി കേന്ദ്ര ഗവണ്മെന്റ് എങ്ങനെ പ്രവർത്തിച്ചു എന്നതിനെക്കുറിച്ചുള്ള ലേഖനങ്ങൾ പ്രധാനമന്ത്രി ശ്രീ നരേന്ദ്ര മോദി തന്റെ narendramodi.in എന്ന വെബ്സൈറ്റിൽ നിന്ന് പങ്കിട്ടു. ഈ വിഷയത്തിൽ അദ്ദേഹം ഒരു MyGov ട്വീറ്റ് ത്രെഡും പങ്കിട്ടു.
പ്രധാനമന്ത്രി ട്വീറ്റ് ചെയ്തു:
“നമ്മുടെ മധ്യവർഗത്തിന്റെ സ്വപ്നങ്ങൾ സാക്ഷാത്കരിക്കുന്നതിന് കേന്ദ്ര ഗവണ്മെന്റ് എങ്ങനെ പ്രവർത്തിച്ചു എന്നതിനെക്കുറിച്ചുള്ള ഒരു കൂട്ടം വിജ്ഞാനപ്രദമായ ലേഖനങ്ങൾ ഇതാ. #8 വർഷത്തെ അഭിലാഷമുള്ള മധ്യ വർഗ്ഗം"
“കഴിഞ്ഞ 8 വർഷത്തിനുള്ളിൽ 'ജീവിതം സുഗമമായി ' എങ്ങനെ മുന്നോട്ട് കൊണ്ടുപോയി എന്നതിനെക്കുറിച്ചുള്ള വിപുലമായ ഒരു ത്രെഡ്
--ND--
Here is a set of informative articles on how the Government of India has worked towards fulfilling the dreams of our middle class. #8YearsOfAspirationalMiddleClass https://t.co/lz2XxN3oLz
— Narendra Modi  June 7, 2022
An extensive thread on how ‘Ease of Living’ has been furthered in the last 8 years. #8YearsOfAspirationalMiddleClass https://t.co/FYR0p2aXLN
— Narendra Modi  June 7, 2022
(
പ്രധാനമന്ത്രിയുടെ ഓഫീസ്
ജപ്പാൻ പ്രധാനമന്ത്രിയുമായി പ്രധാനമന്ത്രി കൂടിക്കാഴ്ച നടത്തി
ന്യൂഡൽഹിയിൽ നടക്കുന്ന ജി-20 ഉച്ചകോടിക്കിടെ പ്രധാനമന്ത്രി ശ്രീ നരേന്ദ്ര മോദി 2023 സെപ്തംബർ 9ന് ജപ്പാൻ പ്രധാനമന്ത്രി ഫ്യൂമിയോ കിഷിദയുമായി ഉഭയകക്ഷി കൂടിക്കാഴ്ച നടത്തി.
യോഗത്തിൽ, ഇരു രാജ്യങ്ങളും തങ്ങളുടെ ജി-20, ജി-7 അധ്യക്ഷതകൾക്കുള്ള മുൻഗണനകളെക്കുറിച്ച്, പ്രത്യേകിച്ച് ഗ്ലോബൽ സൗത്തിന്റെ ആശങ്കകളും വികസനസ്വപ്നങ്ങളും മുന്നിൽ കൊണ്ടുവരുന്നതിൽ, വർഷത്തിലുടനീളം നടത്തിയ ക്രിയാത്മക സംഭാഷണത്തെ നേതാക്കൾ അംഗീകരിച്ചു.
അടിസ്ഥാനസൗകര്യ വികസനം, സാങ്കേതിക സഹകരണം, നിക്ഷേപം, ഊർജം എന്നിവ ഉൾപ്പെടെ ഇന്ത്യ-ജപ്പാൻ ഉഭയകക്ഷി പങ്കാളിത്തത്തിന്റെ വിവിധ വശങ്ങളെക്കുറിച്ച് നേതാക്കൾ ചർച്ച ചെയ്തു.
ഇന്ത്യ-ജപ്പാൻ പ്രത്യേക തന്ത്രപര- ആഗോള പങ്കാളിത്തം കൂടുതൽ ആഴത്തിലാക്കാനുള്ള പ്രതിബദ്ധത ഇരു നേതാക്കളും ആവർത്തിച്ചു.
NS
(
പ്രധാനമന്ത്രിയുടെ ഓഫീസ്
മുംബൈ, വിശാഖപട്ടണം എച്ച്പിസിഎൽ ശുദ്ധീകരണശാലകളുടെ മികച്ച കരുത്തുറ്റ പ്രകടനത്തിൽ പ്രധാനമന്ത്രി സന്തുഷ്ടി പ്രകടിപ്പിച്ചു
മുംബൈ, വിശാഖപട്ടണം എച്ച്പിസിഎൽ ശുദ്ധീകരണശാലകളുടെ മിന്നും പ്രകടനത്തിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
രാജ്യത്തെ പൗരന്മാർക്ക് താങ്ങാനാവുന്ന ഊർജ്ജ ലഭ്യത ഉറപ്പാക്കാൻ എച്ച്പിസിഎൽ തങ്ങളുടെ ചുമതലകൾക്കപ്പുറം പോയെന്ന് കേന്ദ്ര പെട്രോളിയം പ്രകൃതി വാതക മന്ത്രി ശ്രീ ഹർദീപ് സിംഗ് പുരി ട്വീറ്റ് ത്രെഡിൽ അറിയിച്ചു.
2023 ജനുവരി-മാർച്ച് കാലയളവിൽ മുംബൈ & വിശാഖപട്ടണം എച്ച്പിസിഎൽ ശുദ്ധീകരണശാലകൾ 113% ശേഷിയുള്ള സംസ്കരണത്തിൽ എക്കാലത്തെയും ഉയർന്ന ത്രൈമാസിക ശുദ്ധീകരണമായ 4.96 ദശലക്ഷം മെട്രിക് ടൺ ആയി.
കേന്ദ്രമന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"ഊർജ്ജ മേഖലയ്ക്ക് സന്തോഷ വാർത്ത."
Good news for the energy sector. https://t.co/LSHgW7EHlF
— Narendra Modi  May 16, 2023
പ്രധാനമന്ത്രിയുടെ ഓഫീസ്
വർഷങ്ങളായി നടത്തിയ വിദേശസന്ദർശനങ്ങളിൽ മഹാത്മാഗാന്ധിക്കു ശ്രദ്ധാഞ്ജലിയർപ്പിച്ചതുമായി ബന്ധപ്പെട്ട ട്വീറ്റ് പ്രധാനമന്ത്രി പങ്കിട്ടു
വർഷങ്ങളായി നടത്തിയ വിദേശസന്ദർശനങ്ങളിൽ മഹാത്മാഗാന്ധിക്കു പ്രധാനമന്ത്രി ശ്രദ്ധാഞ്ജലിയർപ്പിച്ചതിനെക്കുറിച്ചുള്ള ശ്രീ രാധാ മോഹൻ സിങ്ങിന്റെ ട്വിറ്റർ കുറിപ്പു പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
ഈ ത്രെഡിനു പ്രധാനമന്ത്രി മറുപടി നൽകിയതിങ്ങനെ:
"മനോഹരമായ ത്രെഡ്. അതു നിരവധി കാര്യങ്ങൾ ഓർമിപ്പിക്കുന്നു.
ഗാന്ധിജിയുടെ നാടെന്ന നിലയിൽ ഇന്ത്യ അഭിമാനിക്കുന്നു. മാനവികതയെക്കുറിച്ചുള്ള അദ്ദേഹത്തിന്റെ കാഴ്ചപ്പാടു സാക്ഷാത്കരിക്കാൻ ഞങ്ങൾ എല്ലായ്പോഴും പ്രവർത്തിക്കും."
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ ഗ്രേറ്റര് നോയിഡയില് നിരവധി വികസന പദ്ധതികള് ഉദ്ഘാടനം ചെയ്യും
പ്രധാനമന്ത്രി ശ്രീ. നരേന്ദ്ര മോദി നാളെ  ഉത്തര് പ്രദേശിലെ നോയിഡ സന്ദര്ശിക്കും. അവിടത്തെ പണ്ഡിറ്റ് ദീന്ദയാല് ആര്ക്കിയോളജി ഇന്സ്റ്റിറ്റ്യൂട്ടില് വിവിധ വികസന പദ്ധതികള് അദ്ദേഹം ഉദ്ഘാടനം ചെയ്യും.
പണ്ഡിറ്റ് ദീന്ദയാല് ഉപാദ്ധ്യായ ഇന്സ്റ്റിറ്റ്യൂട്ട് ഉദ്ഘാടനം ചെയ്തു കൊണ്ടുള്ള ഫലകം അദ്ദേഹം അനാവരണം ചെയ്യും. ക്യാമ്പസില് സ്ഥാപിച്ചിട്ടുള്ള പണ്ഡിറ്റ് ദീന്ദയാല് ഉപാദ്ധ്യായയുടെ പ്രതിമയും അദ്ദേഹം അനാഛാദനം ചെയ്യും. ആര്ക്കിയോളജിക്കല് സര്വ്വേ ഓഫ് ഇന്ത്യയുടെ കീഴിലുള്ള ദീന്ദയാല് ഉപാദ്ധ്യായ ആര്ക്കിയോളജി ഇന്സ്റ്റിറ്റ്യൂട്ട് ഗ്രേറ്റര് നോയിഡയിലെ നോളജ് പാര്ക്ക് -2 ലാണ് സ്ഥിതി ചെയ്യുന്നത്. നോയിഡ സിറ്റി സെന്റ്ര് മുതല് നോയിഡ ഇലക്ട്രോണിക് സിറ്റി വരെയുള്ള മെട്രോ ലൈനും പ്രധാനമന്ത്രി ഉദ്ഘാടനം ചെയ്യും. പുതിയ ലൈന് നോയിഡ നിവാസികള്ക്ക് കൂടുതല് വേഗത്തിലും, സൗകര്യപ്രദവുമായി യാത്രാ ചെയ്യാനുള്ള അവസരമൊരുക്കും. റോഡുകളിലെ തിരക്ക് കുറയ്ക്കുന്നതിന് പുറമെ, പരിസ്ഥിതി സൗഹൃദവുമായിരിക്കും ഈ ഗതാഗത സമ്പ്രദായം. 6.6 കിലോമീറ്റര് വരുന്ന ഈ പാത ഡല്ഹി മെട്രോയുടെ ബ്ലൂലൈനിന്റെ കൂട്ടിച്ചേര്ത്ത ഭാഗമാണ്.
രണ്ട് താപ നിലയങ്ങള്ക്കും പ്രധാനമന്ത്രി തറക്കല്ലിടും. ഉത്തര് പ്രദേശിലെ ബുലന്ദ്ഷഹര് ജില്ലയിലെ ഖുര്ജയിലുള്ള 1,300 മെഗാവാട്ട് ശേഷി വരുന്ന സൂപ്പര് താപനിലയ പദ്ധതിയാണ് ഇവയിലൊന്ന്. സൂപ്പര് ക്രിട്ടിക്കല് ടെക്നോളജി അടിസ്ഥാനമാക്കി 660 മെഗാവാട്ട് വീതം ശേഷിയുള്ള രണ്ട് യൂണിറ്റുകള് അടങ്ങുന്നതാണ് ഖുര്ജ താപനിലയ പദ്ധതി. പരിസ്ഥിതി സംരക്ഷിക്കുന്നതിന് അത്യാധുനിക പുറന്തള്ളല് സാങ്കേതികവിദ്യയും ഊര്ജ്ജോല്പ്പാദനത്തിന് കുറഞ്ഞ തോതില് ഇന്ധന ഉപയോഗവും ഇതിന്റെ പ്രത്യേകതയാണ്. ഖുര്ജാ താപനിലയം വടക്കന് മേഖലയുടെ, പ്രത്യേകിച്ച് ഉത്തര് പ്രദേശിലെ വൈദ്യുതി കമ്മിക്ക് പരിഹാരം കാണും. ഒപ്പം ഉത്തരാഖണ്ഡ് രാജസ്ഥാന്, ഹിമാചല് പ്രദേശ്, ഡല്ഹി എന്നീ സംസ്ഥാനങ്ങള്ക്കും ഗുണകരമാകും. ബുലന്ദ്ഷഹറിലും, പശ്ചിമ ഉത്തര് പ്രദേശിന്റെ സമീപ ജില്ലകളിലും നേരിട്ടും അല്ലാതെയുമുള്ള നിരവധി തൊഴിലവസരങ്ങളും പദ്ധതി സൃഷ്ടിക്കും.
ബീഹാറിലെ ബുക്സറിലുള്ള 1,300 മെഗാവാട്ടിന്റെ താപവൈദ്യുത നിലയമാണ് മറ്റൊന്ന്. വീഡിയോ ലിങ്കിലൂടെയായിരിക്കും ബുക്സര് താപവൈദ്യുത നിലയത്തിന്റെ ഉദ്ഘാടനം നിര്വ്വഹിക്കുക. സൂപ്പര് ക്രിട്ടിക്കല് ടെക്നോളജി ആധാരമാക്കി 660 മെഗാവാട്ട് വീതം ശേഷിയുള്ള രണ്ട് യൂണിറ്റുകളാണ് പദ്ധതിയിലുള്ളത്. ഉയര്ന്ന കാര്യക്ഷമതയുള്ള ബഹിര്ഗമന സാങ്കേതികവിദ്യ ഉപയോഗിച്ചിരിക്കുന്നതിനാല് പരിസ്ഥിതിക്കും കോട്ടം തട്ടില്ല. ബീഹാറിലെയും, കിഴക്കന് മേഖലയിലെയും വൈദ്യുതി കമ്മി നില ബുക്സര് താപനിലയം പരിഹരിക്കും.
പ്രധാനമന്ത്രി പിന്നീട് ഒരു പൊതുയോഗത്തെ അഭിസംബോധനയും ചെയ്യും.
(ND MRD- 202
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ; 19,848 കോവിഡ് കേസുകളുമായി കേരളം മുന്നിൽ
ന്യൂ ഡൽഹി: ഏപ്രിൽ 17, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 198 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 60,313 പേർ.
സജീവ കേസുകൾ ഇപ്പോൾ 0.13% ആണ്.
ഏപ്രിൽ 17, 2023, രാവിലെ 8 മണിയുടെ കണക്കുകൾ പ്രകാരം, 19,848 കോവിഡ് കേസുകളോടെ കേരളമാണ് ഏറ്റവും കൂടുതൽ കേസുകൾ രാജ്യത്ത് റിപ്പോർട്ട് ചെയ്യുന്നത്.
രോഗമുക്തി നിരക്ക് ഇപ്പോൾ 98.68% ആണ്.
കഴിഞ്ഞ 24 മണിക്കൂറിനിടെ 6,313 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,42,35,772 ആയി.
കഴിഞ്ഞ 24 മണിക്കൂറിൽ 9,111 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 8.40%.
പ്രതിവാര പോസിറ്റിവിറ്റി നിരക്ക് 4.94%.
ആകെ നടത്തിയത് 92.41 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,08,436 പരിശോധനകൾ.
വനിതാ, ശിശു വികസന മന്ത്രാലയം
അഞ്ചാമതു ‘ദേശീയ പോഷണമാസാചരണം 2022’നു തുടക്കമായി
‘സ്ത്രീകളും ആരോഗ്യവും’, ‘കുട്ടികളും വിദ്യാഭ്യാസവും’ എന്നിവയിൽ ഊന്നൽ നൽകി ഗ്രാമപഞ്ചായത്ത് അടിസ്ഥാനത്തിൽ പരിപാടികൾ സംഘടിപ്പിക്കും
വിളർച്ച പരിശോധന ക്യാമ്പുകൾ, മഴവെള്ളസംഭരണ പ്രവർത്തനങ്ങൾ തുടങ്ങിയവ സംഘടിപ്പിക്കും
പ്രാദേശിക ആഘോഷങ്ങളുമായി മാസാചരണം സമന്വയിപ്പിക്കും
കേന്ദ്ര വനിത-ശിശുവികസനമന്ത്രാലയത്തിന്റെ അഞ്ചാമതു ‘ദേശീയ പോഷണ മാസാചരണം 2022’നു തുടക്കമായി. 2022 സെപ്തംബർ ഒന്നിരാരംഭിച്ച മാസാചരണം 30 വരെ നീളും. ഈ വർഷം ‘സ്ത്രീകളും ആരോഗ്യവും’, ‘കുട്ടികളും വിദ്യാഭ്യാസവും’ എന്നീ വിഷയങ്ങളിൽ ശ്രദ്ധകേന്ദ്രീകരിച്ചു പോഷൺ പഞ്ചായത്തുകളായി ഗ്രാമപഞ്ചായത്തുകളെ കണക്കിലെടുത്താണു പോഷണ മാസം ആചരിക്കുന്നത്.
ഗർഭിണികൾക്കും മുലയൂട്ടുന്ന സ്ത്രീകൾക്കും ആറുവയസിനു താഴെയുള്ള കുട്ടികൾക്കും കൗമാരപ്രായക്കാരായ പെൺകുട്ടികൾക്കും പ്രത്യേക ശ്രദ്ധ നൽകുന്ന ബോധവൽക്കരണ പരിപാടികൾ, ഔട്ട്റീച്ച് പ്രോഗ്രാമുകൾ, തിരിച്ചറിയൽ പരിപാടികൾ, ക്യാമ്പുകൾ, മേളകൾ എന്നിവയിലൂടെ രാജ്യത്തുടനീളം പോഷണമാസം ആചരിക്കും. 'സ്വസ്ഥ് ഭാരത്' എന്ന കാഴ്ചപ്പാടു സാക്ഷാത്കരിക്കുന്നതിന്റെ ഭാഗമായാണു പരിപാടികൾ സംഘടിപ്പിക്കുന്നത്.
പഞ്ചായത്തുതലത്തിൽ ബന്ധപ്പെട്ട ജില്ലാ പഞ്ചായത്ത് രാജ് ഓഫീസർമാരുടെയും സിഡിപിഒമാരു ടെയും നേതൃത്വത്തിൽ പ്രാദേശിക ഭാരവാഹികൾ ബോധവൽക്കരണപ്രവർത്തനങ്ങൾ നടത്തും. അങ്കണവാടി കേന്ദ്രങ്ങൾ, ഗ്രാമാരോഗ്യ-പോഷണദിനം തുടങ്ങിയ വേദികളിലൂടെ പ്രശ്നപരിഹാരത്തിനും സേവനവിതരണം പ്രാപ്തമാക്കുന്നതിനും പോഷൺ പഞ്ചായത്തു സമിതികൾ മുൻനിരആരോഗ്യപ്രവർത്തകർ, ആശമാർ തുടങ്ങിയ പ്രാദേശികപ്രവർത്തകരുമായി ചേർന്നു പ്രവർത്തിക്കും. അങ്കണവാടി സേവനങ്ങൾ, മികച്ച ആരോഗ്യസമ്പ്രദായങ്ങൾ എന്നിവയെക്കുറിച്ചു ബോധവൽക്കരണപരിപാടികളും സംഘടിപ്പിക്കും. അങ്കണവാടി സേവനങ്ങളുടെ പരിധിയിൽ കൂടുതൽ ഗുണഭോക്താക്കളെ കൊണ്ടുവരുന്നതിനു 'സ്വസ്ഥ് ബാലക് സ്പർധ'യുടെ കീഴിൽ പ്രത്യേകപരിപാടികൾ സംഘടിപ്പിക്കും. കൗമാരക്കാരായ പെൺകുട്ടികളുടെ വിളർച്ച പരിശോധനകൾക്കായി അങ്കണവാടികേന്ദ്രങ്ങളിൽ പ്രത്യേക ആരോഗ്യക്യാമ്പുകൾ സംഘടിപ്പിക്കും.
‘ന്യൂട്രി ഗാർഡൻസ്’ അഥവാ പോഷണവാടികകൾക്കായി അങ്കണവാടി കേന്ദ്രങ്ങളിലോ പരിസരങ്ങളിലോ സ്ഥലം കണ്ടെത്തും. അങ്കണവാടികളിലെ സ്ത്രീകൾക്കിടയിൽ മഴവെള്ള സംരക്ഷണത്തിന്റെ പ്രാധാന്യത്തെക്കുറിച്ചു ബോധവൽക്കരണം നടത്തും. ഗിരിവർഗ മേഖലയിൽ അമ്മയ്ക്കും കുഞ്ഞുങ്ങൾക്കും ആരോഗ്യകരമായ പരമ്പരാഗത ഭക്ഷണങ്ങൾ നൽകുന്നതിനും പ്രത്യേക ശ്രദ്ധ നൽകും.
സംസ്ഥാനതല പ്രവർത്തനങ്ങൾക്ക് കീഴിൽ, ‘അമ്മാ കി രസോയിദ അഥവാ മുത്തശ്ശിയുടെ അടുക്കള പരിപാടി സംഘടിപ്പിക്കും. പരമ്പരാഗത പോഷകാഹാര പാചകങ്ങൾക്കായാണ് ഈ പരിപാടി ഒരുക്കുന്നത്. ഈ മാസത്തെ പ്രാദേശിക ഉത്സവങ്ങളുമായി പരമ്പരാഗത ഭക്ഷണങ്ങളെ ബന്ധിപ്പിക്കുന്നതിനും വിപുലമായ ശ്രമങ്ങൾ നടത്തും. അങ്കണവാടികളിൽ തദ്ദേശീയവും പ്രാദേശികവുമായ കളിപ്പാട്ടങ്ങളുടെ ഉപയോഗം പ്രോത്സാഹിപ്പിക്കുന്നതിനായി ദേശീയതല കളിപ്പാട്ട നിർമാണ ശിൽപ്പശാലയും സംഘടിപ്പിക്കും.
പോഷകാഹാരത്തിലേക്കും നല്ല ആരോഗ്യത്തിലേക്കും ശ്രദ്ധ കേന്ദ്രീകരിക്കുന്നതിനുള്ള വേദിയായാണു ദേശീയ പോഷകാഹാര മാസം ആചരിക്കുന്നത്. ‘സുപോഷിത് ഭാരത്’ എന്ന കാഴ്ചപ്പാടിന്റെ ഭാഗമായി ഈ ബഹുജനപ്രസ്ഥാനത്തെ ജനകീയപങ്കാളിത്തത്തോടെ വിജയിപ്പിക്കാനാണു ലക്ഷ്യമിടുന്നത്. 6 വയസിനു താഴെയുള്ള കുട്ടികൾക്കും ഗർഭിണികൾക്കും മുലയൂട്ടുന്ന അമ്മമാർക്കും പോഷകാഹാരക്കുറവുണ്ടാകാതിരിക്കാനുള്ള ഇന്ത്യാഗവണ്മെന്റിന്റെ സുപ്രധാന പരിപാടിയായ പോഷൺ അഭിയാന്റെ ഭാഗമായാണു പോഷൺ മാസാചരണം സംഘടിപ്പിക്കുന്നത്.
--ND--
(Visitor Counter : 257
മന്ത്രിസഭ
കേന്ദ്ര ഗവണ്മെന്റ് ജീവനക്കാരുടെ ക്ഷാമബത്ത 5% വര്ദ്ധിപ്പിക്കാന് തീരുമാനിച്ചു
കേന്ദ്ര ഗവണ്മെന്റ് ജീവനക്കാര്ക്കും പെന്ഷന്കാര്ക്കും ക്ഷാമബത്തയിലും ക്ഷാമാശ്വാസത്തിലും 5% വര്ദ്ധന വരുത്താനുള്ള നിര്ദ്ദേശത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ച്ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. 01.07.2019 മുതല് മുന്കാല പ്രാബല്യത്തോടെയാണ് വര്ദ്ധനവ്. നിലവില് അടിസ്ഥാന ശമ്പളത്തിന്റെ/പെന്ഷന്റെ 12% ശതമാനമായിരുന്ന ഡി.എ/ഡി.ആര് അഞ്ചു ശതമാനം കൂടി വര്ദ്ധിപ്പിച്ചു. വിലക്കയറ്റം കണക്കിലെടുത്താണിത്. ഏഴാം കേന്ദ്ര ശമ്പള കമ്മീഷന്റെ നിര്ദ്ദേശമനുസരിച്ചുള്ള, സ്വീകാര്യമായ ഫോര്മുലയനുസരിച്ചാണ് വര്ദ്ധന.
ക്ഷാമബത്തയും ക്ഷാമാശ്വാസവും വര്ദ്ധിപ്പിച്ചതു വഴി 2019-20 സാമ്പത്തിക വര്ഷത്തില്  യഥാക്രമം 15909.35 കോടി രൂപയുടെയും 10606.20 കോടി രൂപയുടെയും അധിക ബാധ്യതയുണ്ടാകും. ഈ തീരുമാനം 49.93 ലക്ഷം കേന്ദ്ര ഗവണ്മെന്റ് ജീവനക്കാര്ക്കും 65.26 ലക്ഷം പെന്ഷന്കാര്ക്കും പ്രയോജനം ചെയ്യും.
ക്ഷാമബത്ത വര്ദ്ധിപ്പിച്ചതു വഴി പ്രതിവര്ഷം 8590.20 കോടി രൂപയുടെയും 2019-20 സാമ്പത്തിക വര്ഷത്തില്  5726.80 കോടി രൂപയുടെയും അധിക സാമ്പത്തിക ബാധ്യത വരും.
പെന്ഷന്കാര്ക്കുള്ള ക്ഷാമാശ്വാസം വര്ദ്ധിപ്പിച്ചതു വഴി പ്രതിവര്ഷം 7319.15 കോടി രൂപയുടെയും ഈ സാമ്പത്തിക വര്ഷം 4870 കോടി രൂപയുടെയും അധിക സാമ്പത്തിക ബാധ്യതയുണ്ടാകും.
(ജീവിതച്ചെലവിനോട് ചേര്ന്ന് പോകുന്നതിനും അടിസ്ഥാന ശമ്പളവും പെന്ഷനും മൂല്യ ശോഷണത്തില് നിന്ന് സംരംക്ഷിക്കുന്നതിനുമാണ് കേന്ദ്ര ഗവണ്മെന്റ് ജീവനക്കാര്ക്കും പെന്ഷന്കാര്ക്കും ക്ഷാമബത്തയും ക്ഷാമാശ്വാസവും നല്കിവരുന്നത്. വര്ഷത്തില് രണ്ടു തവണ- ജനുവരി 1 നും ജൂലൈ 1 നുമാണ് ഇവ പരിഷ്കരിക്കുന്നത്.
AM/ND
പ്രധാനമന്ത്രിയുടെ ഓഫീസ്
ഹിമാചൽ പ്രദേശിലെ കുളുവിൽ തീപിടിത്തത്തെ തുടർന്നുണ്ടായ ദുരന്തത്തിൽ പ്രധാനമന്ത്രി ദുഃഖം രേഖപ്പെടുത്തി
ഹിമാചൽ പ്രദേശിലെ കുളുവിലുണ്ടായ തീപിടിത്ത ദുരന്തത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. സംസ്ഥാന ഗവണ്മെന്റും പ്രാദേശിക ഭരണകൂടവും രക്ഷാപ്രവർത്തനത്തിൽ പൂർണ സജ്ജമായിട്ടാണ് ഏർപ്പെട്ടിരിക്കുന്നതെന്നും പ്രധാനമന്ത്രി പറഞ്ഞു.
ഒരു ട്വീറ്റിൽ പ്രധനമന്ത്രി പറഞ്ഞു :
"ഹിമാചൽ പ്രദേശിലെ കുളുവിൽ ഉണ്ടായ തീപിടുത്തം അങ്ങേയറ്റം ദുഃഖകരമാണ്. ചരിത്രപ്രസിദ്ധമായ മലാന ഗ്രാമത്തിലെ ഈ ദുരന്തത്തിന് ഇരയായവരുടെ എല്ലാ കുടുംബങ്ങളോടും ഞാൻ അനുശോചനം രേഖപ്പെടുത്തുന്നു. സംസ്ഥാന സർക്കാരും പ്രാദേശിക ഭരണകൂടവും ദുരിതാശ്വാസ പ്രവർത്തനങ്ങളിൽ ഏർപ്പെട്ടിരിക്കുകയാണ്."
(
PIB Headquarters
മത്സ്യമേഖലയുടെ പരിപാലനത്തിന് പങ്കാളിത്ത സമിതകൾ
നിയമപരിപാലനം, നയരൂപീകരണം എന്നിവയിൽ മത്സ്യത്തൊഴിലാളികൾ ഉൾപ്പെടെയുള്ളവർക്ക് പങ്കാളിത്ത്ം ഉറപ്പുവരുത്തുക ലക്ഷ്യം
മത്സ്യമേഖലയുടെ പരിപാലനത്തിന് മത്സ്യത്തൊഴിലാളികൾ ഉൾപ്പെടെ മേഖലയുമായി ബന്ധപ്പെട്ട എല്ലാവരുടെയും പങ്കാളിത്തത്തിൽ സമിതികൾ വരുന്നു. മത്സ്യമേഖലയിലെ നിയമപരിപാലനം, നയരൂപീകരണം തുടങ്ങിയ കാര്യങ്ങളിൽ എല്ലാവരുടെയും പങ്കാളിത്തം ഉറപ്പുവരുത്തുന്ന രീതിയിൽ ഗ്രാമ, ജില്ല, സംസ്ഥാന തലങ്ങളിലാണ് സമിതികൾ രൂപീകരിക്കുക.
കേരള മറൈൻ ഫിഷറീസ് റെഗുലേഷൻസ് ആക്റ്റ്  ഭേദഗതിടെ പശ്ചാത്തലത്തിൽ കേന്ദ്ര സമുദ്രമത്സ്യ ഗവേഷണ സ്ഥാപനത്തിൽ  നടന്ന ശിൽപശാലയിലാണ് പങ്കാളിത്ത പരിപാലന സമിതിയെ കുറിച്ച് ചർച്ച നടന്നത്. സിഎംഎഫ്ആർഐയുടെ നിർദ്ദേശപ്രകാരമാണ് കെഎംഎഫ്ആർഎ ഭേദഗതിയിൽ പങ്കാളിത്ത പരിപാലന സമിതി സംവിധാനം ഉൾപ്പെടുത്തിയത്. മത്സ്യത്തൊഴിലാളികൾ, മത്സ്യവകുപ്പ് ഉദ്യോഗസ്ഥർ, ബോട്ടുടമകൾ, മത്സ്യവ്യാപാരികൾ, ബോട്ടു നിർമാതാക്കൾ, സന്നദ്ധസംഘടനകൾ, ശാസ്ത്രജ്ഞർ തുടങ്ങിയവരടങ്ങുന്നതായിരിക്കും സമിതികൾ. മത്സ്യമേഖലയുടെ വികസനത്തിന് പങ്കാളിത്ത സ്വഭാവത്തിൽ കൂട്ടായ പ്രവർത്തനങ്ങൾ നടത്തുകയാണ് ലക്ഷ്യം. കെഎംഎഫ്ആർഎ ഭേദഗതികളുടെ ശാസ്ത്രീയ വശങ്ങൾ ചർച്ച ചെയ്യുന്നതിനാണ് മത്സ്യവകുപ്പ് ശിൽപശാല സംഘടിപ്പിച്ചത്.
ശാസ്ത്രീയമായ പരിപാലനരീതികൾ മത്സ്യമേഖലയിൽ നടപ്പിലാക്കുന്നതിന് മുഖ്യപരിഗണന നൽകുമെന്ന് ശിൽപശാലയിൽ ആമുഖപ്രഭാഷണം നടത്തിയ സംസ്ഥാന ഫിഷറീസ് ഡയറക്ടർ വെങ്കടേശപതി പറഞ്ഞു. മത്സ്യമേഖലയുടെ വികസനത്തിന് ആവശ്യമായ ഗവേഷണങ്ങൾക്ക് പ്രത്യേകം തുക വകയിരിത്തിയുട്ടുണ്ട്. നിയമങ്ങൾ പ്രായോഗികമായി നടപ്പിലാക്കുന്നതിന് ശ്രമങ്ങളുണ്ടാകുമെന്നും അദ്ദേഹം പറഞ്ഞു.
ചെറുമീനുകളെ പിടിക്കുന്നതിന് തടയിടുന്ന മിനിമം ലീഗൽ സൈസ്  നിയമം പ്രായോഗികമായി നടപ്പിലാക്കുന്നതിന് ഉപഭോക്താക്കളെ ബോധവൽക്കരിക്കുന്ന തരത്തിൽ പ്രചാരണം ശക്തിപ്പെടുത്തണമെന്ന് സിഎംഎഫ്ആർഐ പ്രിൻസിപ്പൽ സയന്റിസ്റ്റ് ഡോ സുനിൽ മുഹമ്മദ് പറഞ്ഞു. ചെറുമീനുകളെ പിടിക്കുന്നത് തടയുന്നതിലൂടെ മത്സ്യമേഖലയുടെ സാമ്പത്തിക ശേഷി ഉയർത്താനാകുമെന്നും അദ്ദേഹം പറഞ്ഞു. ഡോ ടി വി സത്യാനന്ദൻ, ഡോ ലീല എഡ്വിൻ, ഡോ ടി എം നജ്മുദ്ധീൻ, ഇഗ്നേഷ്യസ് മാൻഡ്രോ, ഡോ ദിനേശ് ചെറുവത്ത്, താജുദ്ധീൻ എന്നിവർ സംസാരിച്ചു. എല്ലാ ജില്ലകളിൽ നിന്നുമുള്ള മത്സ്യവകുപ്പ് ഉദ്യോഗസ്ഥരാണ് ശിൽപശാലയിൽ പങ്കെടുക്കുന്നത്. ഇന്ന് സമാപിക്കും.
(Visitor Counter : 10
തൊഴില്, ഉദ്യോഗ മന്ത്രാലയം
തൊഴിലാളികള് ആധുനിക ഇന്ത്യയുടെ ശില്പ്പികള്: കേന്ദ്ര തൊഴില് സഹമന്ത്രി സന്തോഷ് ഗംഗ്വാര്
രാജ്യത്തെ തൊഴിലാളികളാണ് ആധുനിക ഇന്ത്യയുടെ ശില്പ്പികള് എന്ന് കേന്ദ്ര തൊഴിലും ഉദ്യോഗവും സഹമന്ത്രി  ശ്രീ. സന്തോഷ് കുമാര് ഗംഗ്വാര് അഭിപ്രായപ്പെട്ടു. പ്രൊവിഡന്റ് ഫണ്ടിന്റെയും, ഇ.എസ്.ഐ.യുടെയും ആനുകൂല്യം ലഭിക്കുന്ന ഏകദേശം ആറ് കോടിയിലേറെ തൊഴിലാളികള് അസംഘടിത മേഖലയില് ഉണ്ടെന്ന് അദ്ദേഹം പറഞ്ഞു. വിശ്വകര്മ്മ ജയന്തിയോട് അനുബന്ധിച്ച് ന്യൂഡല്ഹിയില് നടന്ന സമ്മേളനത്തില് 131 പേര്ക്ക് വിശ്വകര്മ്മ രാഷ്ട്രീയ പുരസ്ക്കാരവും ദേശീയ 128 സുരക്ഷാ അവാര്ഡുകളും ശ്രീ. സന്തോഷ് ഗംഗ്വാര് സമ്മാനിച്ചു.
(ND/MRD
ശാസ്ത്ര സാങ്കേതിക മന്ത്രാലയം
ആഗോള ജനിതക ഉച്ചകോടിക്ക് ഇന്ത്യആദ്യമായി ആതിഥ്യമരുളും ; നവംബര് 21 മുതല് 23 വരെ ഡല്ഹിയില്
(ജനിതകസാങ്കേതികവിദ്യാ ഗുണഭോക്താക്കളുടെ കൂട്ടായ്മയായ ദി ഗ്ലോബല് ബയോ - ഇന്ത്യ 2019 ഉച്ചകോടി ഇതാദ്യമായി ഇന്ത്യയില് നടക്കും. അടുത്തമാസം 21 മുതല് 23 വരെ ഡല്ഹിയിലാണ് ഉച്ചകോടി നടക്കുക. ആഗോള ജനിതക സാങ്കേതിക വിദ്യാ സമൂഹത്തെ മൂലധന നിക്ഷേപത്തിന് ആകര്ഷിക്കുന്നതിന് ഇന്ത്യ ആദ്യമായി ഒരു മഹാ സമ്മേളനത്തിന് ആതിഥ്യം വഹിക്കുകയാണ്. അതില് നാം നമ്മുടെ തദ്ദേശിയ ശക്തികളും, ഇവിടുത്തെ പ്രതിഭകളുടെ ശേഖരവും അവരുടെ പ്രതീക്ഷകളും ആഗ്രഹങ്ങളും പ്രദര്ശിപ്പിക്കുമെന്ന് എന്ന് ഇതിനു മുന്നോടിയായി ഡല്ഹിയില് നടന്നചടങ്ങില് കേന്ദ്ര ശാസ്ത്ര സാങ്കേതിക, ഭൗമശാസ്ത്ര ആരോഗ്യ കുടുംബക്ഷേമ സഹമന്ത്രി ഡോ.ഹര്ഷ വര്ദ്ധന് പറഞ്ഞു.
ശാസ്ത്ര ഗവേഷണത്തിലും അതിന്റെ പരിഭാഷയിലും വാണിജ്യവത്ക്കരണത്തിലുമുള്ള ഇന്ത്യയുടെ നിരന്തരമായ പ്രതിബദ്ധതയും ഡോ. ഹര്ഷ വര്ദ്ധന് വ്യക്തമാക്കി. മാത്രവുമല്ല ഇന്ത്യയുടെ ശേഷികള് പ്രദര്ശിപ്പിക്കുന്നതിനും, നിക്ഷേപ അവസരങ്ങളും പുതിയ പങ്കാളിത്തങ്ങളും വികസിപ്പിക്കുന്നതിനുമുള്ള വലിയ അവസരമായി ഈ ഉച്ചകോടിയെ മാറ്റാമെന്നും അദ്ദേഹം പറഞ്ഞു.
ജനിതക സാങ്കേതിക വകുപ്പ് സെക്രട്ടറി ഡോ. രേണു സ്വരൂപും ഇതെ വികാരം പങ്കുവച്ചു. മെയ്ക്ക് ഇന് ഇന്ത്യ പദ്ധതിയുടെ ഏറ്റവും മികച്ച മേഖലകളിലൊന്നായി തിരിച്ചറിഞ്ഞിട്ടുള്ള മേഖകളില് ഒന്നാണ് ജനിതകവിദ്യ. അതുകൊണ്ട് ഈ മേഖലയില് ഇന്ത്യയുടെ ശക്തി ലോകത്തിനു കാണിച്ചു കൊടുക്കുകയും ഇവിടെ നിക്ഷേപം നടത്താമെന്ന് ലോകത്തെ അറിയിക്കുകയുമാണ് നമ്മുടെ ലക്ഷ്യം എന്ന് ഡോ.സ്വരൂപ് പറഞ്ഞു.
ഗ്ലോബല് ബയോ ഇന്ത്യ -2019 ന്റെ ലഘുലേഖയുടെ പ്രകാശനവും ചടങ്ങില് നടന്നു.
ജനിതക സാങ്കേതിക വകുപ്പ്, കേന്ദ്ര ശാസ്ത്ര സാങ്കേതിക മന്ത്രാലയം അതിന്റെ കീഴിലുള്ള പൊതുമേഖലാ സ്ഥാപനമായ ബയോടെക്നോളജി ഇന്ഡസ്ട്രി റിസേര്ച്ച് അസിസ്റ്റന്സ് കൗണ്സില് എന്നിവയാണ് ഉച്ചകോടിയുടെ സംഘാടകര്.
30 രാജ്യങ്ങളില് നിന്നുള്ള പ്രതിനിധികള്,250 നവ സംരംഭകര്, 200 പ്രദര്ശകര് എന്നിവര് ഉച്ചകോടിയില് പങ്കെടുക്കും. കേന്ദ്ര സംസ്ഥാന ഗവണ്മെന്റുകള്, വിവിധ സ്ഥാപനങ്ങള്, നിക്ഷേപകര് ഉള്പ്പെടെ മൊത്തം 3500 പേരെയാണ് പ്രതീക്ഷിക്കുന്നത്.
പ്രാദേശിക ഗവേഷണ ശേഷി ശാക്തീകരണം, ജനിതക സംരംഭകത്വം, നിക്ഷേപം, ഗ്രാമീണ ഇന്ത്യയിലും രാജ്യത്തെ 2,3 നിരകളിലുള്ള നഗരങ്ങളിലും സാങ്കേതിക വിദ്യയുടെ വിതരണം എന്നിവയാണ് ഇതില് നിന്നു പ്രതീക്ഷിക്കുന്നത്.
ഇന്ത്യ ലക്ഷ്യം വച്ചിരിക്കുന്ന 5 ട്രില്ല്യണ് ഡോളര് സമ്പദ് വ്യവസ്ഥയിലേയ്ക്ക് മികച്ച സംഭാവന നല്കാനും, രാജ്യത്തിന്റെ മൊത്ത ആഭ്യന്തര ഉത്പാദന വര്ധനവിനുമുള്ള സുപ്രധാന ഉപകരണങ്ങളിലൊന്നായി ജനിതക സാങ്കേതിക വിദ്യയെ അംഗീകരിച്ചിട്ടുള്ളതാണ്. നിലവില് ഇന്ത്യയുടെ സമ്പദ് വ്യവസ്ഥയുടെ സ്ഥാനം 51 ബില്യണ് ഡോളറാണ്. ഇപ്പോള് നാം നീങ്ങിക്കൊണ്ടിരിക്കുന്നത് 150 ബില്യണ് ഡോളറിലേയ്ക്കാണ്.
ഇന്ത്യയില് ആദ്യമായിട്ടാണ് നടക്കാന് പോകുന്ന ഏറ്റവും വലിയ ജനിതകവിദ്യാ ഗുണഭോക്തൃ കൂട്ടായമയെന്ന നിലയില് ഉച്ചകോടിക്ക് വലിയ പ്രസക്തിയുണ്ട്.
AJ/ND